Document ID: 32011R0269

NEUVOSTON ASETUS (EU) N:o 269/2011,
annettu 21 päivänä maaliskuuta 2011,
tietyistä Guinean tasavaltaan kohdistuvista rajoittavista toimenpiteistä annetun asetuksen (EU) N:o 1284/2009 muuttamisesta
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
ottaa huomioon Guinean tasavaltaan kohdistuvista rajoittavista toimenpiteistä annetun päätöksen 2010/638/YUTP muuttamisesta 21 päivänä maaliskuuta 2011 annetun neuvoston päätöksen 2011/169/YUTP (1), joka on hyväksytty Euroopan unionista tehdyn sopimuksen V osaston 2 luvun mukaisesti,
ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
sekä katsoo seuraavaa:
(1)
Neuvoston asetuksella (EU) N:o 1284/2009 (2) otettiin käyttöön tiettyjä Guinean tasavaltaan kohdistuvia rajoittavia toimenpiteitä yhteisen kannan 2009/788/YUTP (3) (joka on myöhemmin korvattu päätöksellä 2010/638/YUTP (4) mukaisesti; asetus annettiin turvallisuusjoukkojen vaiennettua väkivaltaisesti poliittiset mielenosoittajat Conakryssa 28 päivänä syyskuuta 2009.
(2)
Neuvosto päätti 21 päivänä maaliskuuta 2011 antamallaan päätöksellä 2011/169/YUTP, että Guinean tasavaltaan kohdistuvia rajoittavia toimenpiteitä olisi muutettava poliittisen tilanteen sekä kansainvälisen tutkintakomission, joka on valtuutettu selvittämään Guinean 28 päivän syyskuuta 2009 tapahtumia koskevat tosiseikat ja olosuhteet, laatiman raportin perusteella.
(3)
Asetuksessa (EU) N:o 1284/2009, sellaisena kuin se on muutettuna tällä asetuksella, kunnioitetaan perusoikeuksia ja noudatetaan erityisesti Euroopan unionin perusoikeuskirjassa tunnustettuja periaatteita, varsinkin oikeutta tehokkaisiin oikeussuojakeinoihin ja oikeudenmukaiseen oikeudenkäyntiin sekä oikeutta henkilötietojen suojaan. Asetusta (EU) N:o 1284/2009 olisi sovellettava kyseisten oikeuksien ja periaatteiden mukaisesti.
(4)
Kun otetaan huomioon Guinean tasavallan poliittinen tilanne ja jotta voidaan varmistaa johdonmukaisuus päätöksen 2010/638/YUTP liitteen muuttamista ja uudelleentarkastelua koskevan menettelyn kanssa, valtuuksien muuttaa asetuksen (EU) N:o 1284/2009 liitteessä II olevaa luetteloa olisi kuuluttava neuvostolle.
(5)
Asetuksen (EU) N:o 1284/2009 liitteessä II olevan luettelon muuttamista koskevaan menettelyyn olisi sisällyttävä se, että luetteloon otettaville luonnollisille henkilöille, oikeushenkilöille, yhteisöille tai elimille toimitetaan perustelut heidän tai niiden luetteloon ottamiselle, jotta heille tai niille annetaan mahdollisuus esittää huomautuksia. Jos huomautuksia tehdään tai jos esitetään olennaista uutta näyttöä, neuvoston olisi tarkasteltava päätöstään uudelleen näiden huomautusten perusteella ja ilmoitettava asiasta asianomaiselle henkilölle, yhteisölle tai elimelle.
(6)
Jotta voidaan varmistaa tässä asetuksessa säädettyjen toimenpiteiden tehokkuus, asetuksen olisi tultava voimaan päivänä, jona se julkaistaan.
(7)
Asetus (EU) N:o 1284/2009 olisi muutettava,
ON HYVÄKSYNYT TÄMÄN ASETUKSEN:
1 artikla
Muutetaan asetus (EU) N:o 1284/2009 seuraavasti:
1)
Korvataan 6 artiklan 3 kohta seuraavasti:
”3. Liitteessä II luetellaan henkilöt, joiden kansainvälinen tutkintakomissio on todennut olleen vastuussa 28 päivän syyskuuta 2009 tapahtumista Guinean tasavallassa, sekä heitä lähellä olevat luonnolliset henkilöt, oikeushenkilöt, yhteisöt ja elimet, jotka neuvosto on nimennyt Guinean tasavaltaan kohdistuvista rajoittavista toimenpiteistä 25 päivänä lokakuuta 2010 annetun neuvoston päätöksen 2010/638/YUTP (5) 4 artiklan 1 kohdan mukaisesti.
2)
Korvataan 15 artikla seuraavasti:
”15 artikla
Komissio valtuutetaan muuttamaan liitettä III jäsenvaltioiden toimittamien tietojen perusteella.”
3)
Lisätään artikla seuraavasti:
”15 a artikla
1. Jos neuvosto päättää kohdistaa luonnolliseen henkilöön, oikeushenkilöön, yhteisöön tai elimeen 6 artiklan 1 kohdassa tarkoitettuja toimenpiteitä, se muuttaa liitettä II vastaavasti.
2. Neuvosto antaa päätöksensä, myös luetteloon ottamisen perusteet, tiedoksi 1 kohdassa tarkoitetulle luonnolliselle henkilölle, oikeushenkilölle, yhteisölle tai elimelle joko suoraan, jos osoite on tiedossa, tai julkaisemalla ilmoituksen, ja antaa kyseiselle luonnolliselle henkilölle, oikeushenkilölle, yhteisölle tai elimelle mahdollisuuden esittää huomautuksia.
3. Mikäli huomautuksia tehdään tai olennaista uutta näyttöä esitetään, neuvosto tarkastelee päätöstään uudelleen ja ilmoittaa asiasta asianomaiselle luonnolliselle henkilölle, oikeushenkilölle, yhteisölle tai elimelle.
4. Liitteessä II olevaa luetteloa tarkastellaan uudelleen säännöllisin väliajoin ja vähintään 12 kuukauden välein.”
4)
Korvataan liite II tämän asetuksen liitteessä olevalla tekstillä.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä maaliskuuta 2011.

Labels: 11
5
3
12
18